gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8387, del 20-09-2018 (2018/8614)

Extracte de les bases de la convocatòria per a la provisió de les places incloses en les ofertes d'ocupació pública dels anys 2017 i 2018.
------------------------------------------------------------------------------------------------------------------------------------------

### Dades del document

Número de DOGV
:   8387

Data del DOGV
:   20-09-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/8614


Data del document
:   17-09-2018

Organisme emissor
:   Ajuntament de la Pobla de Vallbona

Tipus de document
:   Extracte

Descriptors 

:   * Pobla de Vallbona, la
    * concurs administratiu

Extracte de les bases de la convocatòria per a la provisió de les places incloses en les ofertes d'ocupació pública dels anys 2017 i 2018. [2018/8614]  
En el Butlletí Oficial de la Província de València número 166, de 28 d'agost de 2018, es publiquen íntegrament les bases de la convocatòria per a la provisió de les places incloses en les ofertes d'ocupació pública de 2017 i 2018.  
El termini de presentació d'instàncies és de 20 dies hàbils, comptadors des de l'endemà de la publicació de l'anunci en el Boletín Oficial del Estado.  
Els successius anuncis corresponents a aquesta convocatòria es publicaran en la forma prevista en les bases.  
  
La Pobla de Vallbona, 17 de setembre de 2018.- La regidora delegada de Recursos Humans: Iris Marco i Pérez.
Diari Oficial de la Generalitat Valenciana


Sumari del DOGV 8206, del 05-01-2018 (2017/11015)

Recurs d'inconstitucionalitat número 5424-2017, contra l'article 3, quant al subministrament d'electricitat i gas, de la Llei valenciana 3/2017, de 3 de febrer, per a pal·liar i reduir la pobresa energètica a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8206

Data del DOGV
:   05-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11357


Organisme emissor
:   Tribunal Constitucional

Tipus de document
:   Anunci

Recurs d'inconstitucionalitat número 5424-2017, contra l'article 3, quant al subministrament d'electricitat i gas, de la Llei valenciana 3/2017, de 3 de febrer, per a pal·liar i reduir la pobresa energètica a la Comunitat Valenciana. [2017/11275]  
El Ple del Tribunal Constitucional, mitjançant la Provisió de 28 de novembre de 2017, ha acordat admetre a tràmit el recurs d'inconstitucionalitat número 5424-2017, promogut pel president del Govern, contra l'article 3, quant al subministrament d'electricitat i gas, de la Llei valenciana 3/2017, de 3 de febrer, per a pal·liar i reduir la pobresa energètica a la Comunitat Valenciana.  
  
Madrid, 28 de novembre de 2017.- La secretària de Justícia del Ple del Tribunal Constitucional: Herminia Palencia Guerra.
Diari Oficial de la Generalitat Valenciana


Sumari del DOGV 8206, del 05-01-2018 (2018/31)

Informació pública de la modificació puntual número 37 del PGOU.
----------------------------------------------------------------

### Dades del document

Número de DOGV
:   8206

Data del DOGV
:   05-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/31


Data del document
:   28-12-2017

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de la modificació puntual número 37 del PGOU. [2018/31]  
Amb data 28 de desembre, la regidora delegada d'Urbanisme ha resolt:  
Obrir un període d'informació pública durant un termini de 45 dies hàbils, per mitjà d'anuncis en el DOGV i en premsa escrita de gran difusió, i posar a disposició del públic la documentació que integra l'expedient sobre modificació puntual núm. 37 del PGMO, que afecta els articles 100 i 102 de les normes, i la qualificació detallada d'una parcel·la situada entre els carrers de l'Alborç, Aucuba i Fatsia, en l'àmbit de sòl urbà de segona residència, denominat Ermita de Sant Jaume. Els anuncis indicaran l'adreça electrònica per a consultar-los.  
  
Durant aquesta fase, i durant el termini indicat, s'hi podran formular al·legacions i observacions, podent aportar tot tipus de documentació o mitjans de prova que s'estimen adequats en el seu suport.  
La documentació podrà examinar-se en les dependències de l'Oficina d'Informació Urbanística, situada a la plaça de l'Ajuntament, número 5, en dies hàbils i en horari d'oficina, i en la pàgina web http://www.alicante.es  
  
Alacant, 28 de desembre de 2017.- El vicesecretari accidental: Francisco Joaquín Montava Moltó.
Diari Oficial de la Generalitat Valenciana


Sumari del DOGV 8413, del 30-10-2018 (2018/9634)

RESOLUCIÓ de 10 d'octubre de 2018, de la Universitat Miguel Hernández d'Elx, per la qual es nomenen funcionàries dels cossos docents universitaris.
---------------------------------------------------------------------------------------------------------------------------------------------------

### Dades del document

Número de DOGV
:   8413

Data del DOGV
:   30-10-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/9634


Data del document
:   10-10-2018

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 10 d'octubre de 2018, de la Universitat Miguel Hernández d'Elx, per la qual es nomenen funcionàries dels cossos docents universitaris. [2018/9634]  
En virtut del concurs convocat per Resolució de 30 de maig de 2018 (Boletín Oficial del Estado de 13.06.2018), i de conformitat amb les propostes elevades per les Comissions designades per a jutjar els esmentats concursos.  
Aquest rectorat, fent ús de les atribucions que confereixen l'article 65 de la Llei orgànica 6/2001, de 21 de desembre, d'universitats, modificada per la Llei 4/2007, de 12 d'abril, i la resta de disposicions concordants, ha resolt nomenar en el Cos de catedràtics d'universitat de la Universitat Miguel Hernàndez d'Elx a:  
  
Carmen Reyes Mateo Martínez, amb document nacional d'identitat número ?200G, en l'àrea de coneixement de Química Física.  
  
María Estrella Sayas Barberá, amb document nacional d'identitat número ?564T, en l'àrea de coneixement de Tecnologia d'Aliments.  
  
  
Contra el present acte, que esgota la via administrativa, pot interposar-se un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga resolució expressa o presumpta del recurs de reposició, d'acord amb els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
Elx, 10 d'octubre de 2018. - La rectora en funcions: Eva Aliaga Agulló.
Diari Oficial de la Generalitat Valenciana


Sumari del DOGV 8239, del 21-02-2018 (2018/1260)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a allotjament turístic rural al terme municipal de Xert. Expedient 2017/0279.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1260


Data del document
:   08-02-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Xert
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a allotjament turístic rural al terme municipal de Xert. Expedient 2017/0279. [2018/1260]  
Manuel Beltrán Boix ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a un allotjament turístic rural, (expedient 2017/0279), al terme municipal de Xert, ubicada en parcel·la 408 del polígon 7 (parcel·la cadastral 22254O059638899524CB).  
De conformitat amb allò que disposa l'article 206.4.a) de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, una vegada admesa a tràmit la sol·licitud, s'obri la informació pública durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, en què les persones interessades poden consultar l'expedient de declaració d'interés comunitari, l'estudi d'integració paisatgística i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, avinguda del Mar, número 16, planta primera, de Castelló de la Plana.  
Cosa que es fa pública perquè se'n prenga coneixement.  
  
Castelló de la Plana, 8 de febrer de 2018.- El cap del Servei Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 8229, del 07-02-2018 (2018/296)

Notificació de la sentència dictada en el judici verbal número 949/2017.
------------------------------------------------------------------------

### Dades del document

Número de DOGV
:   8229

Data del DOGV
:   07-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/296


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 949/2017. [2018/296]  
En el procediment de judici verbal 949/2017 seguit a instàncies d'Empresa Mixta Valenciana de Aguas, SA, contra Mario Benjamín Pando Nieves, s'ha dictat la sentència que té l'encapçalament i dispositiva, literalment, com segueix:  
  
«Sentència número 320/2017  
València, 22 de desembre de 2017  
Dispositiva  
Estime íntegrament la demanda formulada per la procuradora senyora Barber París en nom i representació d'Empresa Mixta Valenciana de Aguas, SA, contra Mario Benjamín Pando Nieves, i es realitzen els pronunciaments següents:  
Es declara resolt el contracte de subministrament d'aigua per a consum en l'habitatge de València, carrer Esquife, 4-9.ª de València.  
S'estableix l'obligació del demandat de facilitar l'entrada en el domicili situat a València, carrer Esquife, 4-9.ª de València, on es presta el subministrament d'aigua i permetre que es desmunte el comptador d'aigua, clausurant la instal·lació; i, a falta d'això, si el demandat continua oposant-se, es lliurarà un manament d'entrada perquè, en el dia i hora que a aquest efecte s'assenyale se'n constituïsca la comissió judicial, assistida de la part actora, a fi que el personal tècnic de la companyia procedisca a la privació de subministrament, desmuntant el comptador.  
  
Així mateix, es condemna el demandat al pagament a l'actora la quantitat de mil cinc-cents noranta euros amb setanta cèntims (1.590,70 ?), més l'interés legal meritat des de la interpel·lació judicial (26.07.2017) i fins al seu complet pagament, incrementat del mode previst en l'article 576, de la Llei d'enjudiciament civil partir d'aquesta sentència i els interessos de l'article 576 LEC per a la restant quantitat. Es condemna el demandat al pagament a costes causades.  
Notifiqueu aquesta resolució a les parts i feu-los saber que en contra es pot interposar un recurs d'apel·lació a resoldre per l'Audiència Provincial de València, el qual s'interposarà davant d'aquest jutjat en el termini de 20 dies següents a la seua notificació.  
Porteu l'original al llibre de sentències i expediu-ne testimoniatge per a incorporar-ho a les actuacions.  
Aquesta és la meua sentència que pronuncie, mane i firme, María Cristina López de Haro Martín, com a magistrada jutgessa del Jutjat de Primera Instància 21 de València.»  
  
Atés que el demandat, Mario Benjamín Pando Nieves es troba en parador ignorat, expedisc aquest edicte a fi que li valga de notificació de forma deguda.  
  
València, 22 de desembre de 2017.- La lletrada de l'Administració de justícia: Miriam Muñoz Peiró.
Diari Oficial de la Generalitat Valenciana


Sumari del DOGV 8206, del 05-01-2018 (2017/10803)

Notificació de la sentència dictada en el judici verbal número 423/2016.
------------------------------------------------------------------------

### Dades del document

Número de DOGV
:   8206

Data del DOGV
:   05-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10939


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 423/2016. [2017/10623]  
De: Joaquín Ferreres Tarraso.  
Procurador: Justo José Cabrera Rovira.  
Contra: Jacqueline Weibel-Raupp i Mario Ferreiro.  
Juan José Valdehita García, lletrat de l'Administració de justícia, del Jutjat de Primera Instància número 1 de Dénia, faig saber que en el procediment de judici verbal 423/2016, seguit a instàncies de Joaquín Ferreres Tarraso contra Jacqueline Weibel-Raupp i Mario Ferreiro, s'ha dictat una sentència, de data 24 de juliol de 2017, modificada per la interlocutòria de 30 d'octubre de 2017, i atés que han resultat negatives les gestions per a conéixer el domicili o residència habitual d'ambdós demandats, se'ls fa saber que el text íntegre de la resolució es troba a disposició seua a la Secretaria d'aquest jutjat i que contra la resolució esmentada es pot interposar un recurs d'apel·lació davant de l'Audiència Provincial d'Alacant (art. 466 LEC).  
I a fi que valga de notificació de forma deguda a Jacqueline Weibel-Raupp i Mario Ferreiro, expedisc aquest edicte.  
  
Dénia, 9 de novembre de 2017.- El lletrat de l'Administració de justícia: Juan José Valdehita García.
Diari Oficial de la Generalitat Valenciana


Sumari del DOGV 8297, del 17-05-2018 (2018/4541)

RESOLUCIÓ de 6 d'abril de 2018, del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO), per la qual es publica l'anunci d'adjudicació de l'arrendament d'espai i estris destinat a la prestació del servei de cafeteria en Fisabio Oftalmologia Mèdica. Expedient 2018-00.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8297

Data del DOGV
:   17-05-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/4541


Data del document
:   06-04-2018

Organisme emissor
:   Fundació per al Foment de la Investigació Sanitària i Biomèdica de la Comunitat Valenciana

Tipus de document
:   Resolució

Anàlisi jurídica

RESOLUCIÓ de 6 d'abril de 2018, del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO), per la qual es publica l'anunci d'adjudicació de l'arrendament d'espai i estris destinat a la prestació del servei de cafeteria en Fisabio Oftalmologia Mèdica. Expedient 2018-00. [2018/4541]  
  
  
Resolució de 6 d'abril de 2018, del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO), per la qual es publica l'anunci d'adjudicació de l'arrendament d'espai i estris destinat a la prestació del servei de cafeteria en Fisabio Oftalmologia Mèdica (exp. 2018-00).  
  
Per resolució del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO) s'adjudica a l'empresa La Taula del Soul, SL, CIF W99953822, l'arrendament d'espai i estris destinat a la prestació del servei de cafeteria en Fisabio Oftalmologia Mèdica  
  
La resolució d'adjudicació es troba publicada en:  
http://fisabio.san.gva.es/perfil-de-contratante.  
  
València, 6 d'abril de 2018.- El director gerent: José Antonio Manrique Martorell.
Diari Oficial de la Generalitat Valenciana


Sumari del DOGV 8370, del 28-08-2018 (2018/8072)

Notificació de la sentència dictada en el procediment de delictes lleus número 1233/2017.
-----------------------------------------------------------------------------------------

### Dades del document

Número de DOGV
:   8370

Data del DOGV
:   28-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8072


Organisme emissor
:   Jutjat de Violencia Sobre la Dona Número 4 de València

Tipus de document
:   Edicte

Notificació de la sentència dictada en el procediment de delictes lleus número 1233/2017. [2018/8072]  
Procediment: judici sobre delictes lleus número 1233/2017.  
Contra: David Potrero Teodoro.  
Perjudicada: María Magdalena Espinar Raga.  
Lletrat: José Fernando Toledano García.  
Procuradora: María Montalt del Toro.  
Susana Ciáurriz Labiano, lletrada de l'Administració de justícia i del Jutjat de Violència sobre la Dona número 4 de València, assumptes penals, faig saber que, en aquest jutjat, se segueix el judici per delicte lleu número 1233/2017, per vexacions/injúries (art. 173.4 del Codi Penal) atribuït a David Potrero Teodoro, en el qual es va dictar sentència, en data 18 d'abril de 2018, que té la part dispositiva que literalment és com segueix:  
  
«Dispositiva  
Condemne David Potrero Teodoro, com a autor d'un delicte lleu d'injúries, a la pena de cinc dies de localització permanent en règim d'arrest domiciliari i la prohibició d'aproximar-se a María Magdalena Espinar Rafa a menys de 300 metres del seu domicili, del lloc de treball o de qualsevol altre lloc que aquesta freqüente així com a comunicar-se amb ella per qualsevol mitjà conegut (escrit, telèfon, fax, correu electrònic, etc.), per un període de sis mesos.  
Aquesta resolució no és ferma i en contra es pot interposar un recurs d'apel·lació en el termini de cinc dies davant d'aquest jutjat i per al seu coneixement per l'Audiència Provincial de València.  
Aquesta és la meua sentència, que pronuncie, mane i firme.»  
  
I perquè servisca de notificació a la persona indicada, que es troba en parador ignorat, expedisc aquest edicte.  
  
València, 25 de juliol de 2018.- La lletrada de l'Administració de justícia: Susana Ciáurriz Labiano.
Diari Oficial de la Generalitat Valenciana


Sumari del DOGV 8287, del 04-05-2018 (2018/4351)

Resolució de 30 d'abril de 2018, del secretari autonòmic d'Educació i Investigació, per la qual s'amplia el termini de la licitació número CNMY18/IN10S/23. Redacció de projectes, direcció d'obres i altres treballs en la construcció de l'IES La Patacona d'Alboraia.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/4351


Data del document
:   30-04-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis

Resolució de 30 d'abril de 2018, del secretari autonòmic d'Educació i Investigació, per la qual s'amplia el termini de la licitació número CNMY18/IN10S/23. Redacció de projectes, direcció d'obres i altres treballs en la construcció de l'IES La Patacona d'Alboraia. [2018/4351]  
Amb data 6 d'abril de 2018 s'ha publicat en el Diari Oficial de la Generalitat Valenciana l'anunci de licitació per a la contractació de l'expedient citat, sent que amb posterioritat s'ha incorporat la versió en castellà del plec de prescripcions tècniques a l'anunci de plecs publicat en la plataforma de contractació del sector públic i tenint en compte el que disposa l'article 32 i 109.2 de la Llei 39/2015, d'1 d'octubre, del procediment administratiu comú de les administracions públiques, s'amplia el termini de presentació d'ofertes i, en conseqüència, es modifiquen les dates de celebració de les meses que queden com es detalla a continuació:  
- Data fi de presentació ofertes: 18 de maig de 2018 fins a les 23.59 hores.  
- Obertura del sobre 1: el dia 28 de maig de 2018. El resultat de la qualificació prèvia dels sobres 1 es publicarà en la plataforma de contractació del sector públic el dia 29 de maig de 2018.  
- Obertura del sobre 2: el dia 4 de juny de 2018, en la sala d'actes de la Conselleria d'Educació, Investigació, Cultura i Esport a les 12.30 hores.  
- Obertura del sobre 3: el dia, hora i lloc de l'obertura del sobre 3 es publicarà en la plataforma de contractació del sector públic, una vegada s'haja valorat la documentació presentada en el sobre 2, de conformitat amb el que estableix el Reglament de desplegament parcial de la Llei 30/2007, de 30 d'octubre, de contractes del sector públic.  
  
València, 30 d'abril de 2018.- El conseller d'Educació, Investigació, Cultura i Esport, p. d. (R 26.10.2016; DOGV 7906), el secretari autonòmic d'Educació i Investigació: Miguel Soler Gracia.